שאלה: רק מי שמרגישה יכולה להאמין?: א - רציתי לומר שהאתר שלכם פצצה. התשובות ממש מנוסחות יפה זה פשוט מענג לקרוא אותם :) יש לי 2 שאלות שקצת חיפשתי ודי הסתבכתי אז החלטתי לשאול. אני ממש מרגישה מחוברת לה, אני באמת מרגישה שכשאני קוראת על אמונה למשל, מאוד מתברר לי ומתחדד לי כל העניין. אבל זה בא מבסיס מחשבתי שאני באמת מרגישה ככה. ואני מכירה אנשים שלא מסתכלים על זה ככה. אני יכולה להסביר להם הרבה על אמונה, אבל תכלס שום דבר לא יזוז אם הם לא יתחברו לה נפשית, מהלב. אז איך הם גם יכולים להתחבר לה? רק מישהו שמרגיש את ה יכול להתחבר אליו? איך זה עובד? והשאלה הנוספת- יש לי חברה שטוענת שהיא לא מבינה למה צריך להאמין. בינתיים כיף לה וטוב לה, והיא חיה בשביל לחיות. היא אומרת שרק ברגעים הקשים אנשים מאמינים בגלל שהם צריכים משהו להאחז בו. לא בגלל שאמונה באמת תעזור להם. ניסיתי לענות לה. היא לא כל כך השתכנעה. אשמח אם תענו לי :) ב מראש -
תשובה: בע"ה נערה יקרה אז קודם כל, כל הכבוד לך שאת מרגישה קשר לה, זה דבר יקר מאוד מאוד, באמת שזכית שיש לך את זה באופן טבעי. אני הולך לכתוב משהו שיכול להפתיע, אך הוא נכון. התכונה הכי חזקה באדם זה האמונה בה. אלא שלא כל בני האדם מבינים שהתחושה שהם מרגישים זו תחושת אמונה, ובטח שלא כל בני האדם פיתחו מספיק את התכונה הזו. אך כמו כל תכונה, בני האדם שונים זה מזה מאוד וגם ביחס לתכונת האמונה, יש רמות ואיכויות שונות. והנה אנסה להסביר, כל תחושת האופטימיות שאנו חווים בחיים, התחושה שלנו שיש ערך לחיינו, רגש האהבה, רגש המוסר, רגש האופטימיות ובעצם כל הדברים האיכותיים באמת, הם תוצר של אמונה. בלי אמונה, אם מסתכלים על החיים רק במבט חומרי, כאילו שהחיים הם רק תוצאה של חוקי טבע, אז אין באמת ערך לשום דבר, כי הכל זה סתם ובמקרה ואף בן אדם לא היה קם בבוקר. אבל התחושה הזו שכדאי לקום בבוקר ושהחיים הם לא סתם, שיש בהם משהו בעל ערך, נשגב, משהו נעלה וכד  זו תחושה שמקורה מאמונה. אמנם כאשר בני אדם לא מבררים מספיק לעצמם מאיפה התחושה הזו באה ולא מפתחים אותה, הם חושבים שהם לא צריכים אמונה, ושהם לא מאמינים. בקיצור, זו תכונה ששייכת לכולם וכולם יכולים וחייבים לפתח אותה. האמונה היא טעם החיים של כולם. וכאן הבעיה איך אנחנו מסבירים לאנשים עד כמה שזה טיבעי להם למרות שהם לא מרגישים כך, ולהפך הם ממש בטוחים שלא חסר להם כלום בחיים. אבל אתחיל דווקא מהשאלה הראשונה שלך. איך מתחברים לה. איך? על ידי זה שמתנהגים כמו שיהודים מתנהגים כבר 3500 שנה מאז אברהם אבינו. למה? כי היהודים הם הכי הכי מקצוענים באמונה (: הם בעצם לימדו את כל העולם מה זה אמונה, אבל אמונה איכותית. ומה זה אומר להיות יהודי? 3 דברים שאולי ישמעו לך נדושים אבל הם באמת הכי אמיתיים. 1- תורה   ללמוד מה שאפשר בספרים שמסבירים מה זה אמונה, כי גם עובדי אלילים מאמינים אבל הם מאמינים ברע. ולכן כדאי ללמוד כי מי שלא לומד מה זה אמונה, ומה האמונה טובה אז יש לו בסוף אמונה מעוותת שעושה לו צרות. ובמקום לשמח אותו היא רק מדכאת אותו. 2- תפילה   התפילה היא בטוי של הרצון הכי חזק שלנו! פניה ישירה לה  מהלב שלנו. למי שהכל שלו. ולבקש ממנו להיות מאמין באמת ובצורה נכונה. 3- מידות ומעשים טובים   אם החיים הם באמת לא סתם אלא הקב"ה ברא אותם, ויש להם ערך, אז זה צריך להתבטא ביום יום. בכנות, באהבה לסביבה ולכל חי, באמיתיות, בחסד בקיום מצוות ועוד ככל שתתרגלי יותר בדברים האלה שכתבתי למעלה לא תאמיני איך האמונה שלך תתחזק ואת פשוט תקומי בבוקר עם חיוך מלא באהבה לה  ולאנשים שהוא ברא (: וזה הכי חשוב לפני שנדבר על השאלה השניה איך משכנעים אנשים, השאלה היא האם את בעצמך משוכנעת? או רק יש לך רגש חזק אבל לא מפותח? הנה משל יכול להיות בחור מאוד חזק שיכול להיות חייל טוב. אבל אם הוא לא יתגייס לצה"ל ולא יתאמן הוא סתם ישאר "בטטה". למרות שהוא מאוד רוצה ומאוד מוכשר לזה. ככה גם את אפילו שיש לך רגש אמונה חזק, אם לא תפתחי אותו ע"י לימוד אמונה, תפילה, מידות טובות ומעשים טובים, זה ישאר רק פוטנציאל ולא יגיע לפיתוח שלו, וממש חבל (: ולכן חשוב לפתח את האמונה שלך, בשביל עצמך. לא בשביל אף אחד אחר. בשביל החיים שלך שיהיו שמחים וטובים. ובקשר לשאלה השניה, חברה שלך טוענת שהיא חיה בשביל לחיות, וטוב לה ככה, ושהאמונה זה רק כדי שיהיה במה להיאחז כאשר קשה בחיים וכו  זה פשוט פשוט טעות. אמנם זה נכון, שיש אנשים שמגלים את האמונה רק כאשר קשה להם כי אז מתרסק להם ה"סרט" שבו הם חיו, שהם חשבו שיש בחיים שלהם הכל ושהם יחיו לנצח ופתאום הם מגלים את האמת ונוחתים למציאות, וזה מאוד כואב. בקיצור האמונה אכן מתגלה לפעמים בשעות משבר, אבל האמת היא שהאמונה פשוט ממש לא קשורה לקשיים האמונה קשורה לחיים איכותיים! האמונה נותנת לחיים ערך, משמעות ושאיפות הרבה יותר איכותיות מאשר אדם שלא מאמין. בקיצור אדם מאמין חי חיים איכותיים יותר. אמנם חברה שלך אמרה ובצדק שברור שצריך לחיות כדי לחיות ולהינות מהחיים! אבל מה זה החיים בלי אמונה?? זה אוסף הנאות וריגושים שבסוף ממצים אותם ומובילים במקרה הטוב לשעמום, ובמקרה הרע לתסכול, ולכעס שדברים לא הולכים כפי שאני רוצה, והרי הרצון שלי זה הכל, כי אחרת למה אני חי בכלל? אם לא בשביל למצות את הרצון שלי? אבל חיים עם אמונה זה חיים עם ערך ומשמעות חוץ מההנאה שלי, שגם קיימת. זה נותן לחיים טעם, זה נותן לחיים עוצמה, זה נותן בחיים סבלנות ושמחה. אני מכיר כמה אנשים שיש להם עושר ואושר ולא חסר להם כלום והם בוחרים באמונה יותר מהכל, בלי שום קשר לקשיים. ואחרי שאדם מאמין, אז הוא עוד יותר שמח שהוא קם בבוקר, ועוד יותר שמח מכל הנאה שיש לו ואז הוא פשוט חי בגן עדן כל יום. הוא באמת חי בשביל לחיות כי כל יום של אדם מאמין הוא יום טוב באמת. בקיצור תפקיד האמונה בה  זה לא שה  יעזור לך מתי שיהיה לך קשה ויעשה לך נס וכאלה דברים. ממש לא. תפקיד האמונה בה  זה לדעת שהחיים הם לא סתם, והם טובים וכדאי להשקיע בהם, וגם שדברים לא הולכים זה לא אומר שהחיים דפוקים, ושהמטרה של החיים זה לא שאני אהנה כמה שיותר, אלא להיות עם כולם ביחד, לא "אני" במרכז אלא התוכנית של ה  במרכז, והיא תוכנית טובה, אפילו במצבים שלנו נראים קשים, קשים מאוד. מאוד מקווה שהצלחתי לשכנע אותך למה אמונה ממש לא קשורה לקשיים. ולהפך חיים טובים זה רק חיים של אדם מאמין. ובקשר לחברה שלך. האם אפשר לשכנע אותה? מה אומר, ברור שאפשר לשכנע אבל השאלה היא האם יש לכם שיחות עמוקות באמת והאם היא רוצה לברר או שהיא כבר "נכנסה לסרט" של לחיות חיים לא מאמינים, ומוצפת כל הזמן בפיתויים והנאות עד כדי כך שקשה לדבר איתה בכלל באמת. אבל בעז"ה כמה דברים שאפשר לומר בכל מקרה, מה שתגידי לה בכנות, לא ילך לאיבוד הכל נכנס לראש, כמו זרע, ויצמח מתי שהוא. בכלל בחיים הדבר הכי הכי חשוב, זה להיות אמיתי וכנה. אם חברה שלך לא רוצה באמת לברר דברים ולהקשיב, אז פשוט תהיי אמיתית וכנה איתה, תגידי לה, בשיחות קרובות שיש לכם מלב אל לב באמת כמה את אוהבת אותה ודואגת לה. אולי תאמרי לה, שהחיים הם לא רק ההנאות, ואולי תגידי שאחוז הגירושים אצל חילוניים הוא מאוד גבוה, ואותו הדבר לגבי אחוז המגיעים לבתי הכלא אצל החילוניים הוא גבוה מאוד וכד  אולי תגידי לה שהיא עוזבת את המסורת של העם שלה, אחרי הכל היא לא ערביה ולא אמריקאית, היא יהודיה, ותגידי שהיהדות היא הדת שהשפיעה הכי הרבה על כל העולם, וש 23 אחוז ממקבלי פרסי הנובל הם יהודים(!) ושזה העם הכי טוב בעולם, איך אפשר לא להקשיב לתרבות שלו? והתרבות שלו היא התורה שהיא כולה אמונה בה, אולי תגידי לה שחיים של אנשים מאמינים הם חיים טובים לא אגואיסטים, שמחים, שבתות חגים משפחה ובכלל, ועוד דברים. אבל תדברי באמת מהלב כל עוד שאתם חברות ויכולות לדבר אז תדברי איתה מכל הלב, זה ממש יכול להציל אותה מלעזוב את האמונה. ויש אנשים שרוצים להשתכנע אבל הם מפחדים שזה יגרום להם לחזור בתשובה והם יתקלו בקשיים בלי סוף וכו  ולא יוכלו להינות בחיים וכד  אז תאמרי לה שזה לא דורש ממנה להשתנות אלא להיות יותר היא ויותר עמוקה ופנימית לא להפוך להיות מישהי חנוקה וכד  הכי חשוב זה לדבר מהלב בכנות, ומה שאת לא יודעת לומר שאת לא יודעת. אבל אם את רואה שהשיחות האלה מרחיקות אותה ממך, וזה לא טוב לה, אז לא. הכי חשוב זה להיות אמיתית וכנה, ולא לגרום לה להתרחק. קשה לנו לדעת למה יש אנשים שזכו להאמין בקלות ולמה יש אנשים שלא. בכל מקרה, היום רוב האנשים משתכנעים כאשר הם רואים אדם שיש לו חיים טבעיים, טובים, שמחים ואיכותיים - הם רוצים גם. ככל שתהיי יותר טבעית, שמחה, טובה ואיכותית, בזכות האמונה, הסביבה תראה את זה ותרצה גם. זהו, מקווה שעזרתי, אם יש דברים שאת רוצה לשאול שוב, אז אשמח אם תגיבי על התשובה, ואנסה לענות שוב בעז"ה. באמת בהצלחה בה כ ל מעריך מאוד חגי